Butonas

Butonas () – sala Indonezijoje, prie pietrytinio Sulavesio salos galo, grupėje su Munos, Vovonio, Kaboenos salomis. Plotas – 4408 km².UN SYSTEM-WIDE EARTHWATCH Web Site: ISLAND DIRECTORY, Islands of Indonesia. islands.unep.ch Sala kalnuota (aukštis iki 1190 m), tankiai apaugusi atogrąžų miškais. Yra gamtinio asfalto telkinių.

Butonas priklauso Pietryčių Sulavesio provincijai. 2020 m. čia gyveno 414 899 gyventojai. Pagrindinė gyvenvietė ir uostas – Baubau. Gyventojai daugiausia butoniečiai, vartojantys butoniečių (čiačiajų kalbą). Taip pat vartojamos kitos Munos–Butono pogrupio kalbos.

Verčiamasi kokospalmių auginimu, tikmedžių kirtimu, perlų rankiojimu. Ruošiama kopra, džiovinta žuvis, cukrus, tabakas, kava, sago miltai. Pakrančių gyventojai verčiasi žvejyba, audimu, vario apdirbimu.

Butonas (vadintas Butongu) pateko į Ternatės įtakos sferą. Nuo XIV a. iki XX a. vid. salą valdė Butono sultonatas.

 Šaltiniai 

Kategorija:Indonezijos salos